biswa921/hiwiki-latest-pages-articles-raw huggingface dataset:
मंगल (फॉण्ट)

मंगल हिन्दी (देवनागरी लिपि) के लिये एक ओपनटाइप यूनिकोड फॉण्ट है जो कि विण्डोज ऑपरेटिंग सिस्टम का डिफॉल्ट हिन्दी फॉण्ट है। यह यूजर इंटरफेस फॉण्ट के तौर पर डिजाइन किया गया है।

यह विंडोज़ ऍक्सपी तथा इसके उत्तरोत्तर संस्करणों (विंडोज़ विस्ता, विंडोज़ ७ आदि) में इण्डिक टैक्स्ट के वैकल्पिक समर्थन हेतु उपलब्ध करवाया गया है। यह देवनागरी लिपि में लिखी जाने वाली सभी भाषाओं जैसे हिन्दी, मराठी, नेपाली तथा संस्कृत हेतु विंडोज़ का डिफॉल्ट फॉण्ट है। यह माइक्रोसॉफ्ट कॉर्पोरेशन के द्वारा विकसित तथा मैण्टेन किया जाता है। यह माइक्रोसॉफ्ट हेतु प्रो॰ रघुनाथकृष्ण जोशी द्वारा विकसित किया गया था। यद्यपि यह विण्डोज के लिए बनाया गया था तथापि तकनीकी रूप से इसका उपयोग अन्य़ प्रचानल तन्त्रों में भी किया जा सकता है, परन्तु यह वितरण के लिए मुफ्त उपलब्ध नहीं है।

मंगल स्क्रीन रीडिंग के लिये बनाया गया है, इसमें छोटे फॉण्ट आकार में भी स्पष्ट पढ़ा जा सकता है परन्तु यह मुद्रण के कार्य हेतु उपयुक्त नहीं। मुद्रण में (विशेषकर बड़े फॉण्ट आकार में यह काफी असुन्दर लगता है)।

 टाइपोग्राफिक संयुक्ताक्षरों के गलत प्रदर्शन सम्बंधी कमी 
250px|thumb|मंगल द्वारा ट् + ठ = ट्ठ संयुक्ताक्षर की गलत रैण्डरिंग (बायें) जिसकी तुलना ऍरियल यूनिकोड ऍमऍस (दायें) में इस संयुक्ताक्षर के सही प्रदर्शन से की गयी है।
मंगल टाइपोग्राफिक संयुक्ताक्षरों को सही तरीके से सम्भाल नहीं कर सकता जहाँ वर्ण दायें जोड़े जाते हों जैसे द, ड, ढ, ट तथा ठ के दायें जोड़े जाने वाले वर्ण जो कि ऍरियल यूनिकोड ऍमऍस जो कि माइक्रोसॉफ्ट ऑफिस के साथ आता है, के द्वारा ठीक से प्रदर्शित किये जाते हैं। इसी प्रकार जिन संयुक्ताक्षरों में वर्ण नीचे जोड़े जाते हों उन्हें भी ठीक से प्रदर्शित नहीं कर पाता, जैसे ं को क, ग तथा ं को च, ज के नीचे जोड़ा जाता है। इन सभी प्रकार के संयुक्ताक्षरों को संस्कृत २००३ नामक मुफ्त फॉण्ट द्वारा सही रूप से प्रदर्शित किया जा सकता है।

 सन्दर्भ 

 बाहरी कड़ियाँ 
 माइक्रोसॉफ्ट की साइट पर मंगल सम्बन्धी जानकारी
 

श्रेणी:कंप्यूटर
श्रेणी:हिन्दी फॉण्ट
श्रेणी:हिन्दी टाइपिंग
श्रेणी:हिन्दी कम्प्यूटिंग
बलगम

right|thumb|250px|असामान्य बलगम
थूक मिश्रित श्लेष्मा एवं अन्य पदार्थ जो श्वसन नाल से मुंह के रास्ते निकाले जाते हैं, बलगम या कफ (Sputum) कहलाते हैं। बलगम, फेफड़ों के काफी अन्दर से निकाला जाने वाला गाढ़ा पदार्थ होता है न कि मुंह या गले के अन्दर का पतला थूक। बलगम का संबन्ध रोगग्रस्त फेफड़े, स्वांस नली एवं ऊपरी श्वसन नाल में हवा के आवागमन से है। कुछ रोगों की दशा में बलगम में खून भी आ सकता है।

 बाहरी कड़ियाँ 
 परीक्षण के लिये बलगम एकत्र करने की विधि
 https://web.archive.org/web/20080611181303/http://www.fpnotebook.com/LUN70.htm

श्रेणी:निदान
श्रेणी:चिकित्सा विज्ञान
एकीकृत डिजिटल संवर्धित नेटवर्क

thumb|200px|एक सेल स्थल पर आई.डी.ई.एन. आधारित रेडियो सेट
एकीकृत डिजिटल संवर्धित नेटवर्क (अंग्रेज़ी:इंटीग्रेटेड डिजिटल एन्हान्स्ड नेटवर्क, लघुरूप: आई.डी.ई.एन) मोटोरोला कंपनी द्वारा विकसित एक मोबाइल दूरसंचार प्रौद्योगिकी तकनीक है। इस तकनीक द्वारा प्रयोक्ताओं को ट्रंकेटेड रेडियो और सेल्युलर फोन के लाभ मिलते हैं। एक निश्चित स्पैक्ट्रल स्थान में एनालॉग सेल्युलर एवं द्वि-पथीय रेडियो प्रणालियों के अपेक्ष, आई.डी.ई.एन अधिक उपयोक्ताओं को स्थान देता है। ऐसा करने के लिए इसमें ध्वनि संपीड़न और टाइम डिवीज़न मल्टिपल एक्सेस का प्रयोग किया जाता है।

नेटवर्क, एकीकृत डिजिटल संवर्धित
नेटवर्क, एकीकृत डिजिटल संवर्धित
नेटवर्क, एकीकृत डिजिटल संवर्धित
मोटोरोला इंकार्पोरेशन

मोटोरोला इन्कार्पोरेशन () एक इलेक्ट्रॉनिक घटक, उपकरण एवं युक्ति निर्माता कंपनी है। जिसे एक चीनी कंपनी लेनोवो ने गूगल से 2910 करोड़ अमेरिकी डॉलर मे खरीदा।
thumb|right|180px|डेनमार्क स्थित एक स्थानीय शाखा कार्यालय

 सन्दर्भ 

श्रेणी:अमेरिकी कम्पनियाँ
सुमात्रा पीडीऍफ

400px|thumb|right|सुमात्रा पीडीऍफ का एक स्क्रीनशॉट

सुमात्रा पीडीऍफ एक नि:शुल्क, मुक्तस्रोत एवं लघु आकार का पीडीऍफ फाइलें पढ़ने वाला सॉफ्टवेयर है। यह माइक्रोसॉफ्ट विण्डोज़ प्रचालन तन्त्र में चलता है। इसके लेखक क्रिस्टोफ कोवालसिक (Krzysztof Kowalczyk) हैं। इसे संक्षेप में सुमात्रा भी कहते हैं। इसका यूजर इण्टरफेस हिन्दी में भी उपलब्ध है।

 बाहरी कड़ियाँ 
 
 सुमात्रा पीडीऍफ गूगल कोड पर

श्रेणी:नि:शुल्क सॉफ्टवेयर
श्रेणी:सॉफ्टवेयर
निमोनिक

thumb|ग्रेगोरी कैलेंडर के प्रत्येक महीने में दिनों की संख्या के लिए अंगुलि स्मृति वर्धक (म्नेमोनिक)।
म्नेमोनिक कोई भी सीखने की तकनीक है जो बेहतर समझ के लिए मानव स्मृति में सूचना प्रतिधारण या पुनर्प्राप्ति में सहायता करती है। म्नेमोनिक विस्तृत संकेताक्षर, पुनर्प्राप्ति संकेतों और कल्पना का उपयोग विशिष्ट उपकरण के रूप में जानकारी को एन्कोड करने के लिए करते हैं जो कुशल भंडारण और पुनर्प्राप्ति की अनुमति देता है। म्नेमोनिक मूल जानकारी को अधिक सुलभ या सार्थक चीज़ से जोड़ने में सहायता करता है - जो जानकारी के बेहतर प्रतिधारण प्रदान करता है।

 बाहरी कड़ियाँ 
 
 GKTricksIndia.com - सामान्य ज्ञान याद रखने का आसान तरीका

श्रेणी:स्मृति
श्रेणी:जुगाड़
मानवता धर्म

thumb|पोर्तो अलेग्रे में सकारवादी मंदिर

मानवता धर्म ऑगस्ते कॉमते द्वारा स्थापित धर्मनिर्पेक्ष धर्म है। इस धर्म के अनुयायिओं ने फ्रांस और ब्राज़ील में 'मानवता' के प्रार्थना कक्ष या मंदिर बनाए हैं।

 ब्राज़ील में मानवता धर्म 
'कॉमतियन सकारवाद' सापेक्ष रूप से ब्राज़ील में लोकप्रिय था। 1881 में मिगुएल लेमोस और रैमुंडो तीक्सीरा ने 'ब्राज़ील का सकारवादी चर्च' संगठित किया। 1897 में 'मानवता मंदिर' बनाया गया। मंदिर में प्रार्थना आदि का कार्य चार घंटे तक चलता जिसके कारण और विशेष कठोर नैतिक अनुशासन के कारण रिपब्लिकन काल में इसके कार्य में कुछ कमी आई. तथापि यह सेनानी वर्ग में लोकप्रिय हआ जब बेंजामिन कांस्टेंट (ब्राज़ील) इस समूह में आए. बाद में वे इससे अलग भी हो गए क्योंकि वे मेंडिस और लेमोस को बहुत अधिक कट्टरवादी मानते थे। कैंडिडो रॉन्डॉन का इसमें आना इसे दृढ़ता देने वाला था क्योंकि वे परंपरावादी सकारवादी बने रहे जबकि बहुत बाद में चर्च का महत्व क्षीण हो गया था।

 अन्य उदाहरण 
ऑगस्ते कॉमते से प्रेरित हो कर जॉन स्टुअर्ट मिल ने भी मानवता धर्म शुरू किया। सकारवादियों द्वारा मानवता धर्म शुरू किए जाने के और भी उदाहरण हैं। कई लेखक हैं जिन्होंने अपने द्वारा समर्थित धर्म, चाहे जो भी धर्म हो, का गुणगान किया है। भारत में बाबा फकीर चंद ने मानवता मंदिर, होशियारपुर, भारत की स्थापना अपने मानव-धर्म के विस्तार के लिए एक वैज्ञानिक दृष्टिकोण से की जिसकी व्याख्या डेविड सी. लेन ने अपनी पुस्तक 'द अननोइंग सेज' में की है।

 सन्दर्भ 

 बाहरी कड़ियाँ 
 English language site for Brazil's "Religion of Humanity"
 Olaf Simons, The Religion of Positivism (a structured collection of transcripts from English translations of Comte's major publications on the topic)

श्रेणी:मानवता
गुरु पुष्य योग

हर दिन बदलने वाले नक्षत्र मे पुष्य नक्षत्र भी सामिल है, एवं अन्दाज से हर २७वें दिन पुष्य नक्षत्र होता है। यह जिस वार को आता है, इसका नाम भी उसी प्रकार रखा जाता है। 
 
इसी प्रकार गुरुवार को पुष्य नक्षत्र होने से गुरु पुष्य योग कहाजात है।

गुरु पुष्य योग में विद्वान ज्योतिषियो का कहना हैं कि पुष्य नक्षत्र में धन प्राप्ति, चांदी, सोना, नये वाहन, बही-खातों की खरीदारी एवं गुरु ग्रह से संबंधित वस्तुए अत्याधिक लाभ प्रदान करती है।

इस दिन की गई खरीदारी अधिक समय तक स्थायी और समृद्धि प्रदान करती है। 

इस दिन की गई सुवर्ण अथवा गुरु ग्रह से संबंधित वस्तुए अत्याधिक लाभ प्रदान करती है।
पीला पखराज धारण करना इस दिन अत्यन्त शुभ फलदायी मानगया है।

श्रेणी:हिन्दू धर्म
अखिल भारतीय सेवाएं

अखिल भारतीय सिविल सेवाएं  भारत सरकार द्वारा नियुक्त की गईं तीन सेवाओं को संयुक्त रूप से नाम दिया गया है। ये तीन सेवाएं हैं:
 भारतीय प्रशासनिक सेवा(IAS)
 भारतीय पुलिस सेवा (IPS)
 भारतीय वन सेवा(IFoS)
अनुच्छेद 312 के द्वारा राज्यसभा अखिल भारतीय सिविल सेवाओं की संख्या बड़ा व कम कर सकती हैं।
वर्तमान में 3 अखिल भारतीय सिविल सेवाएं हैं।
 भारतीय प्रशासनिक सेवा(IAS)
 भारतीय पुलिस सेवा (IPS)
 भारतीय वन सेवा(IFoS)

बाहरी कड़ियाँ
 संघ लोक सेवा आयोग आधिकारिक जालस्थल
 अखिल भारतीय सेवाओं का आधिकारिक जालस्थल
 भारतीय प्रशासनिक सेवाओं का आधिकारिक जालस्थल
 भारतीय पुलिस सेवाओं का आधिकारिक जालस्थल
 भारतीय वन सेवा का आधिकारिक जालस्थल

श्रेणी:संघ लोक सेवा आयोग
 
श्रेणी:भारतीय सिविल सर्विस
हाइड्रोजन के समस्थानिक

thumb|प्रोटियम, हाइड्रोजन का प्रचुरतम उपलब्ध समस्थानिक; में एक प्रोटोन व एक इलेक्ट्रॉन होता है

हाइड्रोजन या उदजन (H) (मानक परमाणु भार: 1.00794(7) u) के तीन प्राकृतिक उपलब्ध [[समस्थानिक होते हैं:१H, २H, and ३H। अन्य अति-अस्थायी नाभि (४H से ७H) का निर्माण प्रयोगशालाओं में किया गया है, किंतु प्राकृतिक रूप में नहीं मिलते हैं।Gurov YB, Aleshkin DV, Berh MN, Lapushkin SV, Morokhov PV, Pechkurov VA, Poroshin NO, Sandukovsky VG, Tel'kushev MV, Chernyshev BA, Tschurenkova TD. (2004). Spectroscopy of superheavy hydrogen isotopes in stopped-pion absorption by nuclei. Physics of Atomic Nuclei 68(3):491–497.Korsheninnikov AA. et al. (2003). Experimental Evidence for the Existence of 7H and for a Specific Structure of 8He. Phys Rev Lett 90, 082501.

हाइड्रोजन एकमात्र ऐसा तत्त्व है, जिसके समस्थानिकों को इसके नाम से स्वतंत्र अलग नाम मिले हुए हैं। इनके लिए चिह्न D एवं T का प्रयोग होता है (बजाय २H एवं ३H के)। आईयूपीएसी चाहे ये प्रयोगा प्रचलन में है, किंतु अनुमोदित नहीं है।

 हाइड्रोजन-१ (प्रोटियम) 

1H सर्वसामान्य हाइड्रोजन समस्थानिक है। 
 हाइड्रोजन-२ (ड्यूटेरियम) 

2H, दूसरा हाइड्रोजन का स्थिर समस्थानिक होता है। इसका ऑक्सीजन संग यौगिक भारी जल बनाता है।

 हाइड्रोजन-३ (ट्राइटियम) 

3H को ट्राइटियम नाम से जानते हैं। 
 हाइड्रोजन-४ 

4H हाइड्रोजन-४ अति अस्थिर समस्थानिक है। 
 हाइड्रोजन-५ 

5H हाइड्रोजन का अस्थिर समस्थानिक है। 

 हाइड्रोजन-६ 
6H हाइड्रोजन का अस्थिर समस्थानिक है। इसमें १ प्रोटोन व ५ न्यूट्रॉन होते हैं।
 हाइड्रोजन-७ 
7H एक प्रोटोन व ६ न्यूट्रॉन सहित हाइड्रोजन का अस्थिर समस्थानिक होता है।

 सारणी 
+न्यूक्लाइड गुणCommercially available materials may have been subjected to an undisclosed or inadvertent isotopic fractionation. Substantial deviations from the given mass and composition can occur. न्यूक्लाइड Z(p) N(n) भार (u)Uncertainties are given in concise form in parentheses after the corresponding last digits, and denote one standard deviation. अर्धायु नाभिकीयस्पिन(J P)Spins with weak assignment arguments are enclosed in parentheses. RICRepresentative isotopic composition (RIC): refers to that in water.(मोल अंश) RNVRange of natural variation (RNV): The precision of the isotope abundances and atomic mass is limited through variations. The given ranges should be applicable to any normal terrestrial material.(मोल अंश)  1 0  स्थिरGreater than . देखें प्रोटोन क्षय. +  –  1 1  स्थिर 1+ Tank hydrogen has a  abundance as low as  (mole fraction). –  1 2   +  1 3   [] 2−  1 4  > ? (+)  1 5   [] 2−Value is not purely derived from experimental data, but at least partly from systematic trends.  1 6    [] 1/2+

 सन्दर्भ 

 बाहरी कड़ियाँ 

 News of hydrogen-7 discovery
 Article on hydrogen-4 and hydrogen-5 (login required)

श्रेणी:हाइड्रोजन
*
हाइड्रोजन
एनटीटी डोकोमो

thumb|250px|एनटीटी डोकोमो का 2008 तक प्रयोग होने वाला पुराना प्रतीक
thumb|right|शिबुया, टोक्यो में एनटीटी डोकोमो योयोगी इमारत
एनटीटी डोकोमो, इन्कार्पोरेशन (株式会社 エヌ ティ ティ ドコモ, काबुशिकी -गैशा एनुतिती डोकोमो?, TYO: 9,437, NYSE: DCM, LSE: NDCM) जापान में प्रमुख मोबाइल फोन ऑपरेटर है। डोकोमो नाम आधिकारिक तौर पर वाक्यांश "do communications over the mobile network" का एक संक्षिप्त नाम है और एक यौगिक शब्द डोकोमो जिसका अर्थ जापानी भाषा में सर्वत्र है। डोकोमो फोन, वीडियो फोन (FOMA और कुछ PHS), आई-मोड (इंटरनेट) और मेल (आई-मोड मेल, लघु मेल और एसएमएस) सेवायें प्रदान करता है। 
 
 सन्दर्भ
निर्जला एकादशी

हिंदू धर्म में एकादशी का व्रत महत्वपूर्ण स्थान रखता है। प्रत्येक वर्ष चौबीस एकादशियाँ होती हैं। जब अधिकमास या मलमास आता है तब इनकी संख्या बढ़कर २६ हो जाती है। ज्येष्ठ मास की शुक्ल पक्ष की एकादशी को निर्जला एकादशी कहते है इस व्रत मे पानी का पीना वर्जित है इसिलिये इस निर्जला एकादशी कहते है।

 कथा 
जब सर्वज्ञ वेदव्यास ने पांडवों को चारों पुरुषार्थ- धर्म, अर्थ, काम और मोक्ष देने वाले एकादशी व्रत का संकल्प कराया तो महाबली भीम ने निवेदन किया- पितामह! आपने तो प्रति पक्ष एक दिन के उपवास की बात कही है। मैं तो एक दिन क्या एक समय भी भोजन के बगैर नहीं रह सकता- मेरे पेट में 'वृक' नाम की जो अग्नि है, उसे शांत रखने के लिए मुझे कई लोगों के बराबर और कई बार भोजन करना पड़ता है। तो क्या अपनी उस भूख के कारण मैं एकादशी जैसे पुण्यव्रत से वंचित रह जाऊँगा?

पितामह ने भीम की समस्या का निदान करते और उनका मनोबल बढ़ाते हुए कहा- नहीं कुंतीनंदन, धर्म की यही तो विशेषता है कि वह सबको धारण ही नहीं करता, सबके योग्य साधन व्रत-नियमों की बड़ी सहज और लचीली व्यवस्था भी उपलब्ध करवाता है। अतः आप ज्येष्ठ मास की शुक्ल पक्ष की निर्जला नाम की एक ही एकादशी का व्रत करो और तुम्हें वर्ष की समस्त एकादशियों का फल प्राप्त होगा। निःसंदेह तुम इस लोक में सुख, यश और प्राप्तव्य प्राप्त कर मोक्ष लाभ प्राप्त करोगे।

इतने आश्वासन पर तो वृकोदर भीमसेन भी इस एकादशी का विधिवत व्रत करने को सहमत हो गए। इसलिए वर्ष भर की एकादशियों का पुण्य लाभ देने वाली इस श्रेष्ठ निर्जला एकादशी को लोक में पांडव एकादशी या भीमसेनी एकादशी भी कहा जाता है। इस दिन जो स्वयं निर्जल रहकर ब्राह्मण या जरूरतमंद व्यक्ति को शुद्ध पानी से भरा घड़ा इस मंत्र के साथ दान करता है।

 दूसरी कथा 
एक बार महर्षि व्यास पांडवो के यहाँ पधारे। भीम ने महर्षि व्यास से कहा, भगवान! युधिष्ठर, अर्जुन, नकुल, सहदेव, माता कुन्ती और द्रौपदी सभी एकादशी का व्रत करते है और मुझसे भी व्रत रख्ने को कहते है परन्तु मैं बिना खाए रह नही सकता है इसलिए चौबीस एकादशियो पर निरहार रहने का कष्ट साधना से बचाकर मुझे कोई ऐसा व्रत बताईये जिसे करने में मुझे विशेष असुविधा न हो और सबका फल भी मुझे मिल जाये। महर्षि व्यास जानते थे कि भीम के उदर में बृक नामक अग्नि है इसलिए अधिक मात्रा में भोजन करने पर भ उसकी भूख शान्त नही होती है महर्षि ने भीम से कहा तुम ज्येष्ठ शुक्ल एकादशी का व्रत रखा करो। इस व्रत मे स्नान आचमन मे पानी पीने से दोष नही होता है इस व्रत से अन्य तेईस एकादशियो के पुण्य का लाभ भी मिलेगा तुम जीवन पर्यन्त इस व्रत का पालन करो भीम ने बडे साहस के साथ निर्जला एकादशी व्रत किया, जिसके परिणाम स्वरूप प्रातः होते होते वह सज्ञाहीन हो गया तब पांडवो ने गगाजल, तुलसी चरणामृत प्रसाद, देकर उनकी मुर्छा दुर की। इसलिए इसे भीमसेन एकादशी भी कहते हैं।
 विधान 

यह व्रत नर नारी दोनो को करना चाहिए। इस दिन निर्जल व्रत करते हुए शेषशायी रूप मे भगवान विष्णु की अराधना का विशेष महत्व है। इस दिन ॐ नमो भगवते वासुदेवाय का जप करके गोदान, वस्त्र दान, छत्र, फल आदि का दान करना चाहिये।

 सन्दर्भ 

बाहरी कड़ियाँ

श्रेणी:एकादशी
श्रेणी:हिन्दू त्यौहार
प्रिण्टर

right|thumb|300px|एक आधुनिक प्रिण्टर
प्रिण्टर एक ऐसा उपकरण है जो कंप्यूटर या अन्य इलेक्ट्रॉनिक डिवाइस से टेक्स्ट या ग्राफिक्स की हार्ड कॉपी तैयार करता है। प्रिंटर विभिन्न प्रकारों में आते हैं, जिनमें इंकजेट, लेजर और थर्मल शामिल हैं, और इसका उपयोग दस्तावेज़, फ़ोटो और अन्य प्रकार के मीडिया को प्रिंट करने के लिए किया जा सकता है। वे आमतौर पर घरों, कार्यालयों और अन्य सेटिंग्स में उपयोग किए जाते हैं जहां लोगों को दस्तावेज़ों या छवियों की भौतिक प्रतियां बनाने की आवश्यकता होती है।

 प्रिन्टर प्रौद्योगिकी 
right|thumb|300px|लघु प्रिन्टर (पॉकेट प्रिन्तर)
 आधुनिक पिन्ट प्रौद्योगिकी 
 टोनर पर आधारित प्रिण्टर
 द्रव इंकजेट प्रिण्टर
 ठोस स्याही वाले प्रिण्टर
 रंजक-उर्ध्वपातन प्रिण्टर (Dye-sublimation printers)
 मशिहीन प्रिण्टर

 पुरानी एवं विशेष उपयोग के लिए उपयुक्त प्रौद्योगिकी 
 टाइपराइटर-व्युत्पन्न प्रिण्टर
 डैसी-ह्वील प्रिण्टर
 डॉट-मैट्रिक्स प्रिण्टर
 पंक्ति प्रिण्टर
 द्रव मशि विद्युतस्थैतिक प्रिण्टर (Liquid ink electrostatic printer)
 पेन-आधारित प्लॉटर
 अन्य प्रिण्टर

 बाहरी कड़ियाँ 
प्रिंटर के प्रकार
इंकजेट और लेज़र प्रिंटर में क्या अन्तर है

श्रेणी:कंप्यूटर
श्रेणी:हार्डवेयर
गूगल चॅट

redirect गूगल टॉक 
गूगल चॅट गूगल की इण्टरनेट चॅटिंग सेवा है। यह गूगल के विभिन्न प्रकल्पों में उपलब्ध है जिनमें जीमेल, ऑर्कुट आदि शामिल हैं। इसके अतिरिक्त इसके लिये गूगल टॉक नाम से एक डॅस्कटॉप क्लाइंट (इंस्टैंट मैसेंजर) तथा [गूगल टॉक गॅजिट] नाम से एक वॅब क्लाइंट भी उपलब्ध है। मोबाइल फोन के लिये गोटॉकमोबाइल नाम से एक थर्ड पार्टी क्लाइंट है।

गूगल टॉक नामक डॅस्कटॉप क्लाइंट में टैक्स्ट चॅट के अतिरिक्त वॉइस चॅट और फोटो एवं फाइलें आदि भेजने की सुविधा उपलब्ध है। इसमें फिलहाल वीडियो चॅट एवं ग्रुप चॅट की सुविधा नहीं है। वीडियो चॅट जीमेल में एवं ग्रुप चॅट गूगल टॉक गॅजिट में उपलब्ध है।

 हिन्दी में चॅट करना 
गूगल चॅट हेतु किसी भी क्लाइंट में हिन्दी में चॅट करने के लिये आप किसी ऑफलाइन हिन्दी टाइपिंग टूल (वर्चुअल कीबोर्ड) का इस्तेमाल कर सकते हैं। इसके प्रयोग से ठीक अंग्रेजी की तरह हिन्दी में भी चॅट की जा सकती है।

गूगल की अन्य सेवाओं की अपेक्षा गगल टॉक आदि क्लाइंटों में फिलहाल गूगल इण्डिक ट्राँसलिट्रेशन टूल उपलब्ध नहीं है।

 इन्हें भी देखें 
 गूगल टॉक
 गोटॉकमोबाइल

श्रेणी:कंप्यूटर
श्रेणी:संचार
श्रेणी:गूगल
एडिसन एंड लियो

यह वर्ष 2009 में प्रदर्शित डीन इंग्लिश द्वारा निर्मित तथा नील बर्न्स द्वारा निर्देशित कनाडा की स्टॉप मोशन एनिमेशन फिल्म है। 
 
 कहानी 
यह एक ऐसे बच्चे की कहानी है, जिसके अंदर बिजली दौड़ती है। उसके वैज्ञानिक पिता की लेबोरेटरी में हुए एक हादसे के बाद उसके साथ ऐसा होने लगा। एक दिन उसे इसका पता चल जाता है कि उसकी मां की अचानक हुई मौत और उसके साथ हुए इस हादसे के पीछे उसके पिता का ही हाथ है। तब वह अपने पिता के ही खिलाफ हो जाता है।

 सहायक एवं संदर्भ श्रोत 

श्रेणी:बाल फिल्म
श्रेणी:आधार
जे एड्गर हूवर बिल्डिंग

225px|thumb|right|जे एड्गर हूवर बिल्डिंग
जे एड्गर हूवर बिल्डिंग वाशिंग्टन डी सी में स्थित इमारत है। यहां फेडरल ब्यूरो ऑफ इन्वेस्टिगेशन का मुख्यालय स्थित है।
इस इमारत का नम पुर्व एफ़ बी आई निदेशक जे एड्गर हूवर के नाम पर रखा गया है।

श्रेणी:एफ बी आई
लैक्टोस इंटोलरेंस

अंगूठाकार|लैक्टोस दो सरल शर्करा से बनता है
लैक्टोज़ की मात्रा के कारण की वजह से ही कई बार बच्चे और वयस्क दूध पचा नहीं पाते हैं, इसे लैक्टोस इंटोलरेंस कहते हैं। दूध का सेवन बच्चों के लिए परमावश्यक है क्योंकि यह कैल्शियम का प्रमुख स्रोत है। इसमें प्रोबायोटिक जीवाणु सहायक रहते हैं।प्रोबायोटिक दुग्ध उत्पादों के फायदे। बिज़्नेस भास्कर। डॉ॰रन साघा खन्ना। २४ मई २००९

 सन्दर्भ 

 बाहरी कड़ियाँ 

श्रेणी:प्रोबायोटिक
श्रेणी:पोषण
श्रेणी:पाचन तंत्र
इल्या इलिच मेखनिकोव

इल्या इलिच मेखनिकोव () (१६ मई १८४५ – १५ जुलाई १९१६) एक रूसी सूक्ष्मजैविक थे। इन्होंने प्रतिरक्षा प्रणाली पर अध्ययन किये। १९०८ में इन्हें फैगोसाइटोसिस पर कार्य के लिए नोबेल पुरस्कार से भी सम्मानित किया गया था। 

 सन्दर्भ 

बाहरी कड़ियाँ
 नोबेल जीवनी
 Books written by आई.आई.मेखनिकोव (रूसी में)
 लैक्टोबैसिलस बल्गैरिकस - नेट पर

श्रेणी:सूक्ष्मजैविकी
श्रेणी:वैज्ञानिक
श्रेणी:रूस के लोग
नंदना सेन

नंदना सेन () (या नंदना देव सेन) एक भारतीय अभिनेत्री हैं, जिन्होंने बॉलीवुड अभिनेत्री के रूप में अच्छी ख्याति अर्जित कर ली हैं।"ऑफिसियल फिल्मोग्राफी "

 पृष्ठभूमि 

नंदना सेन "नोबेल पुरस्कार विजेता" अर्थशास्त्री अमर्त्य सेन तथा समकालीन बंगला साहित्य की एक सर्वप्रमुख लेखिका पद्मश्री नबनिता देव सेन की बेटी हैं।

उनका जन्म १९ अगस्त १९६७ को पूर्वी भारतीय शहर कोलकाता में हुआ था। वह यूरोप, भारत व अमेरिका के विभिन्न शहरों में पलीं-बढीं।

 कॅरियर 
सेन ने "द डॉल" नाम की एक मूवी से अपने कॅरियर की शुरुआत की। बॉलीवुड की फिल्मों में नंदना पहली बार ब्लैक नाम की एक मूवी में रानी मुखर्जी की 17 वर्षीय बहन के रूप में दिखाई दीं। 2008 में वह ब्रिटिश टेलीविजन श्रृंखला शार्प के एक एपिसोड शार्प्स पेरिल में दिखाई दीं। 
 
 व्यक्तिगत जीवन 
उनका विवाह होर्स्ट यॉर्गन रूच से हुआ।

 अभिनय श्रेय 
वर्षफ़ीचर फिल्मटिप्पणियां 2009 द फॉरेस्ट  2008 रंग रसिया, द वर्ल्ड अनसीन, इट्स ए मिसमैच   2002 स्ट्रेंजर्स, मैरीगोल्ड   2005 द वार विदिन, माइ वाइफ्स मर्डर, टैंगो चार्ली, ब्लैक   2004 द मिरेकल: ए साइलेंट लव स्टोरी   2003 बॉक्शु, द मिथ   2001 ब्रांची   2000 सिड्युसिंग मार्या   1998 द डॉल/गुड़िया  

वर्षलघु फ़ीचर फ़िल्मटिप्पणियां 2006 द साइलेंस/चुप्पी   2001 फॉरएवर  

इन्हें भी देखें
 राधिका आप्टे
 सिमी गरेवाल
 रिया सेन
 दीपा साही
 ज़ीनत अमान
 पाउली दाम
 सोनाली राऊत
 शर्लिन चोपड़ा
 अरुणा शील्ड्स

 सन्दर्भ 

 बाहरी कड़ियाँ 
 

श्रेणी:बंगाली अभिनेता
श्रेणी:भारतीय फ़िल्म अभिनेत्री
श्रेणी:जीवित लोग
श्रेणी:1967 में जन्मे लोग
श्रेणी:गूगल परियोजना
श्रेणी:कोलकाता के लोग
वेक अप सिड (2009 फ़िल्म)

वेक अप सिड 2009 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 रणबीर कपूर - सिड मेहरा
 कोनकोना सेन शर्मा - आएशा बैनर्जी
 अनुपम खेर - सिड के पिता
 सुप्रिया पाठक - सिड की माँ
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 
फुच्क उ

श्रेणी:2009 में बनी हिन्दी फ़िल्म
प्लूटोनियम के समस्थानिक

thumb|Pu-TableImageमोटे अक्षर
प्लूटोनियम के कोई भी स्थिर समस्थानिक उपलब्ध नहीं हैं। अतः कोई मानक परमाणु भार देना संभव नहीं है।

+ २४०Pu, २४१Pu एवं २४२Pu का २३८U से उत्पादन समस्थानिक ऊष्मीय न्यूट्रॉनक्रॉस सेक्शन  क्षय मोड अर्धायु कैप्चर  विखंडन २३8U  २.७   α  ४.४७ x १०९ वर्ष २३९U    β  २३ मिनट २३९Np    β  २.३६ दिन २३९Pu  २७०   α  २४,११० वर्ष २४०Pu  २8९   α  ६,5६४ वर्ष २४१Pu  ३६२   β  १४.३5 वर्ष २४२Pu  १8.8   α  ३७३,३०० वर्ष
 सारणी 

 न्यूक्लाइडचिह्न Z(p) N(n)  समस्थानिक भार (u)  अर्धायु नाभिकीयस्पिन प्रतिनिधिसमस्थानिककंपोज़ीशन(mole fraction) प्राकृतिकअंतरण(mole fraction) उत्तेजना ऊर्जा 228Pu 94 134 228.03874(3) 1.1(+20-5) s 0+ 229Pu 94 135 229.04015(6) 120(50) s 3/2+# 230Pu 94 136 230.039650(16) 1.70(17) min 0+ 231Pu 94 137 231.041101(28) 8.6(5) min 3/2+# 232Pu 94 138 232.041187(19) 33.7(5) min 0+ 233Pu 94 139 233.04300(5) 20.9(4) min 5/2+# 234Pu 94 140 234.043317(7) 8.8(1) h 0+ 235Pu 94 141 235.045286(22) 25.3(5) min (5/2+) 236Pu 94 142 236.0460580(24) 2.858(8) a 0+ 237Pu 94 143 237.0484097(24) 45.2(1) d 7/2- 237m1Pu 145.544(10) keV 180(20) ms 1/2+ 237m2Pu 2900(250) keV 1.1(1) µs 238Pu 94 144 238.0495599(20) 87.7(1) a 0+ 239Pu 94 145 239.0521634(20) 24.11(3)E+3 a 1/2+ 239m1Pu 391.584(3) keV 193(4) ns 7/2- 239m2Pu 3100(200) keV 7.5(10) µs (5/2+) 240Pu 94 146 240.0538135(20) 6561(7) a 0+ 241Pu 94 147 241.0568515(20) 14.290(6) a 5/2+ 241m1Pu 161.6(1) keV 0.88(5) µs 1/2+ 241m2Pu 2200(200) keV 21(3) µs 242Pu 94 148 242.0587426(20) 3.75(2)E+5 a 0+ 243Pu 94 149 243.062003(3) 4.956(3) h 7/2+ 243mPu 383.6(4) keV 330(30) ns (1/2+) 244Pu 94 150 244.064204(5) 8.00(9)E+7 a 0+ 245Pu 94 151 245.067747(15) 10.5(1) h (9/2-) 246Pu 94 152 246.070205(16) 10.84(2) d 0+ 247Pu 94 153 247.07407(32)# 2.27(23) d 1/2+#

श्रेणी:प्लूटोनियम
*
प्लूटोनियम
प्लूटोनियम-२३८

thumb|200px|left|प्लूटोनियम अपनी ऊष्मा से प्रज्ज्वलित
प्लूटोनियम-२३८, प्लूटोनियम का एक रेडियोधर्मी समस्थानिक होता है। इसकी अर्धायु ८७.७ वर्ष होती है। 

श्रेणी:रसायन शास्त्र
श्रेणी:एक्टिनाइड
श्रेणी:प्लूटोनियम के समस्थानिक
श्रेणी:रेडियोधर्मी ईंधन
प्लूटोनियम-२४१

right|400px

प्लूटोनियम-२४१ (Pu-241) प्लूटोनियम का एक समस्थानिक होता है। इसका अर्धायु काल १४ वर्ष होता है।

श्रेणी:प्लूटोनियम के समस्थानिक
श्रेणी:एक्टिनाइड
इसाबेला द्वीप (गैलापागोस)

thumb|right|250px|गैलापागोस द्वीपसमूह का मानचित्र

इसाबेला द्वीप  (एल्बेमार्ले द्वीप) गैलापागोस द्वीपसमूह (ईक्वाडोर) का एक हिस्सा है। इस द्वीप का नाम रानी ईसाबेला के सम्मान में रखा गया था। 4,640 वर्ग किलोमीटर (1,792 वर्ग मील) के क्षेत्रफल के साथ, यह गैलापागोस का सबसे बड़ा द्वीप है। 

ईसाबेला का सबसे ऊंचा स्थल 1,707 मीटर (5,600 फुट) की ऊंचाई वाला वुल्फ ज्वालामुखी है। यह द्वीप समुद्रीघोड़े के आकार का ज्वालामुखी छह बड़े ज्वालामुखियों के विलय से उत्पन्न हुआ है। इस द्वीप पर, उड़ानरहित कॉर्मोरेंट, गैलापागोस पेंगुइन, समुद्री गोह, पेलिकन और सैली हल्के पैरों वाले केकड़ों पाये जाते हैं। सागर किनारे और ज्वालामुख-कुण्ड के पास स्थलीय गोह और गैलापागोस कछुए के साथ ही डार्विन फिन्चेस, गैलापागोस बाज, गैलापागोस कबूतर और बहुत अनोखी तराई वनस्पति पाई जाती है। गैलापागोस द्वीपसमूह की तीसरी सबसे बड़ी मानव बसावट प्यूर्टो विल्लामिल द्वीप के दक्षिण द्वीप पूर्वी सिरे पर स्थित है।

 सन्दर्भ 

श्रेणी:स्थान
श्रेणी:दक्षिण अमेरिका
सिल्वियो बर्लुस्कोनी

thumb|right|सिल्विओ बेर्लुस्कोनी
सिल्वियो बेर्लुस्कोनी एक राजनेता हैं जिन्होंने 1994 से 1995, 2001 से 2006 और 2008 से 2011 तक चार सरकारों में इटली के प्रधानमन्त्री के रूप में कार्य किया। उनकी कम्पनी की दूरदर्शन चैनल, सबसे महत्वपूर्ण प्रकाशन गृह, एक फ़ुटबौल क्लब (एसी मिलान) और बैंक की मालिक है।

12 जून, 2023 को इनका इटली में निधन हो गया।

 जीवन परिचय 
 राजनीतिक जीवन 
27 नवम्बर 2013 को मीडियासेट फर्म में टैक्स धोखाधड़ी का दोषी पाये जाने के कारण इटली की संसद से निलंबित कर दिया गया, इस निलम्बन के पश्चात उन पर मुकद्दमा चलाया जा सकता है। इसके साथ ही बुर्लस्कोनी अब छह साल के लिए किसी चुनाव में हिस्सा नहीं ले पाएंगे।बर्लुस्कोनी इटली की संसद से निलंबित. बीबीसी हिन्दी. अभिगमन तिथि: 2013-11-28.
 सन्दर्भ 

श्रेणी:आधार
श्रेणी:आधार
श्रेणी:इटली के प्रधानमंत्री
कल्याण सिंह रावत

अंगूठाकार|Kalyan Singh Rawat in Nanda Devi Smriti Van planted by members of Maitee Movement|कड़ी=Special:FilePath/Nanda_Devi_Smriti_Van.jpg
मैती आंदोलन के प्रणेता एवं पर्यावरणविद कल्याण सिंह रावत का जन्म १९ अक्टूबर १९५३ को उत्तराखंड में हुआ था| जीव-विज्ञान के अध्यापक के रूप में वे उत्तराखंड में विभिन्न स्थानों पर नियुक्त रहे और स्थानीय लोगों को पर्यावरण संवर्धन और वृक्षारोपण के लिए प्रोत्साहित किया| उनके द्वारा १९९५ में शुरू किया गया मैती आंदोलन प्रकृति एवं पेड़ों से भावनात्मक लगाव पर आधारित है तथा पेड़ों को रोपने के साथ उनके संरक्षण पर जोर देता है| उनके द्वारा शुरू किया गया यह आंदोलन आज भारत के १८ राज्यों समेत विश्व के अनेक देशों में अपनी जड़ें जमा चुका है|  

मैती शब्द उत्तराखंड की लोकभाषा से लिया गया है | मैत शब्द का अर्थ हिंदी में मायका होता है और मैती का अर्थ होता है मायके वाले | मैती परंपरा में  विवाह के  समय वर-वधु के द्वारा मंत्रोच्चार के बीच एक पौधा लगाया जाता है | इस तरह वधु इस पौधे को अपना मैती यनि परिवार का सदस्य बना लेती हैं और देखभाल का जिम्मा परिवार की महिलाओं को सौंपती है | प्रथा के परिणाम स्वरुप रोपे गए पौधों से लोगो का भावनात्मक सम्बन्ध जुड़ता है और पौधों की देखभाल परिवार के सदस्य की तरह जाती है | 

इस परंपरा को शुरू कर कल्याण सिंह रावत ने वृक्षारोपण और वृक्ष संरक्षण की मुहिम को नया जीवन प्रदान किया | पहले जहाँ रोपे गए पौधे कुछ ही महीनों में सूख जाते थे, मैती प्रथा के अंतर्गत उनका सरंक्षण महत्वपूर्ण बना और आज इसके फलस्वरूप कई छोटे-बड़े मैती वनों का निर्माण हुआ है जिनमें केवल उत्तराखंड में ही करीब ५ लाख पेड़ों का रोपण और संरक्षण किया गया है |

 बाहरी कड़ियाँ 
 नीयत का कमाल - मैती आंदोलन के प्रवर्तक कल्याण सिंह रावत से बातचीत

रावत, कल्याण सिंह
रावत, कल्याण सिंह
उन्नतांश

right|300px|thumb|दिगंश (azimuth) क्षितिज के उत्तरी बिन्दु से मापा जाता है; उन्नतांश (altitude) क्षितिज से ऊपर मापा गया कोण होता है

उन्नतांश (अंग्रेज़ी:ऑल्टीट्यूड)  प्रेक्षक (दर्शक ) के क्षितिज और खगोलीय बिम्ब (तारा , ग्रह , इत्यादि ) के बीच का कोण है। 

 इन्हें भी देखें 
 क्षैतिज निर्देशांक प्रणाली
 दिगंश 

श्रेणी:भौतिक भूगोल
श्रेणी:स्थलाकॄति विज्ञान
तकनीकी विश्लेषण

तकनीकी विश्लेषण अथवा टेक्निकल एनालिसिस (,) विभिन्न प्रतिभूतियों (सिक्योरिटीज) (जैसे शेयर आदि) का विश्लेषण करने की विधा है। इसकी सहायता से भविष्य में इनके मूल्यों के बढ़ने-घटने के बारे में अनुमान लगाया जाता है। इसके लिये भूतकाल में इन सेक्योरिटीज के मूल्यों एवं उनके क्रय-विक्रय की मात्रा (वॉलुम) आदि का अध्ययन किया जाता है।

 तरह-तरह के चार्ट 
टेक्निकल एनालिसिस समझने के लिए सबसे पहले चार्ट को समझने की जरूरत है। चार्ट चार तरह के होते हैं-

लाइन चार्ट, बार चार्ट, कैंडलस्टिक चार्ट और पॉइंट एंड फिगर चार्ट। 

 बार चार्ट 
बार चार्ट में बहुत सारी लंबवत (वर्टिकल) लकीरें होती हैं, जिन्हें बार कहते हैं। इनमें हर लकीर के दोनों ओर 2 बहुत छोटी-छोटी क्षैतिज लकीरें होती हैं। एक बार में चार सूचनाएं होती हैं। बार का सबसे ऊपरी सिरा, किसी खास दिन पर शेयर का अधिकतम भाव बताता है, जबकि निचला सिरा उसी दिन शेयर के न्यूनतम भाव बताता है। बार के बाईं ओर जो क्षैतिज छोटी रेखा होती है, वह शेयर के खुलने का भाव बताती है और दाईं ओर की क्षैतिज छोटी रेखा शेयर का क्लोजिंग भाव बताती है।

बार चार्ट कैसे तैयार होता है?

दिनों को एक्स अक्ष और भाव को वाई अक्ष पर रख कर हर दिन के लिए एक बार खींचा जाता है और फिर बहुत से बार मिलकर एक चार्ट तैयार करते हैं। इस चार्ट में गिरावट वाले दिनों (यानी जब बाईं ओर की क्षैतिज रेखा ऊपर हो और दाईं ओर की नीचे) को लाल या काले रंग में दिखाया जाता है और बढ़त वाले दिनों (यानी जब बाईं ओर की क्षैतिज रेखा, दाईं के मुकाबले नीचे हो) को हरा या सफेद दिखाया जाता है।

 टेक्निकल एनालिसिस में वॉल्यूम का क्या महत्व है? 
वॉल्यूम यानी कारोबार किए गए शेयरों की संख्या। जैसा कि 18 जून को तकनीकी विश्लेषण की पहली कड़ी में बताया गया था कि टेक्निकल एनालिसिस दरअसल पूरे बाजार के मनोविज्ञान को पढ़ने का एक विज्ञान है। तो स्वाभाविक है कि इस मनोविज्ञान का सही निष्कर्ष केवल तभी निकाला जा सकेगा अगर ज्यादा से ज्यादा लोग भागीदारी कर रहे हों। क्योंकि कम वॉल्यूम वाले शेयरों में अक्सर कीमतों का नियंत्रण कुछ ऑपरेटरों के हाथ में होता है।

 बाहरी कड़ियाँ 
 तकनीकी विश्लेषण : कारोबार के संपूर्ण आयाम को जानने की विधा (हिन्दी बिजनेस स्टैण्डर्ड)
 चार्ट का टेक्निकल एनालिसिस कैसे करें(Finoहिंदी)
 शेयर बाज़ार से सम्बन्धित प्रश्न-उत्तर
 International Federation of Technical Analysts
 New Zealand: Society of Technical Analysts of New Zealand
 Singapore: Technical Analysts of Society
Indianbloggerme

श्रेणी:अर्थशास्त्र
श्रेणी:शेयर बाज़ार
श्रेणी:तकनीकी विश्लेषण
नक्की झील

thumb|right|250px|नक्की झीलनक्की झील माउंट आबू का एक सुंदर पर्यटन स्थल है। मीठे पानी की यह झील, जो राजस्थान की सबसे ऊंची झील हैं यह राजस्थान के सिरोही जिले में स्थित हैं । टॉड रॉक व नन रॉक नक्की झील की मुख्य चट्टाने है। यह सर्दियों में अक्सर जम जाती है। कहा जाता है कि एक हिन्दू देवता ने अपने नाखूनों से खोदकर यह झील बनाई थी। इसीलिए इसे नक्की (नख या नाखून) नाम से जाना जाता है। झील से चारों ओर के पहाड़ियों का दृश्य अत्यंत सुंदर दिखता है। इस झील में नौकायन का भी आनंद लिया जा सकता है। नक्की झील के दक्षिण-पश्चिम में स्थित सूर्यास्त बिंदू से डूबते हुए सूर्य के सौंदर्य को देखा जा सकता है। यहाँ से दूर तक फैले हरे भरे मैदानों के दृश्य आँखों को शांति पहुँचाते हैं। सूर्यास्त के समय आसमान के बदलते रंगों की छटा देखने सैकड़ों पर्यटक यहाँ आते हैं। प्राकृतिक सौंदर्य का नैसर्गिक आनंद देनेवाली यह झील चारों ओऱ पर्वत शृंखलाओं से घिरी है। यहाँ के पहाड़ी टापू बड़े आकर्षक हैं। यहाँ कार्तिक पूर्णिमा को लोग स्नान कर धर्म लाभ उठाते हैं। झील में एक टापू को ७० अश्वशक्ति से चलित विभिन्न रंगों में जल फव्वारा लगाकर आकर्षक बनाया गया है जिसकी धाराएँ ८० फुट की ऊँचाई तक जाती हैं। झील में नौका विहार की भी व्यवस्था है। झील के किनारे एक सुंदर बगीचा है, जहाँ शाम के समय घूमने और नौकायन के लिए पर्यटकों का हुजूम उमड़ पड़ता है। पास ही में बनी दुकानों से राजस्थानी शिल्प का सामान खरीदा जा सकता है। यहाँ संगमरमर पत्थर से बनी मूर्तियों और सूती कोटा साड़ियाँ काफी लोकप्रिय है। यहाँ की दुकानों से चाँदी के आभूषणों की खरीददारी भी की जा सकती है।
 सन्दर्भ 

श्रेणी:माउंट आबू
श्रेणी:हिन्दी विकि डीवीडी परियोजना
श्रेणी:राजस्थान की झीलें
गुरु शिखर

गुरु शिखर, राजस्थान के अरबुदा पहाड़ों में एक चोटी है जो अरावली पर्वतमाला का उच्चतम बिंदु है। यह 1722 मीटर (5649.60 फीट) की ऊंचाई पर है। 
माउंट आबू से १५ किलोमीटरदूर गुरु शिखर अरावली पर्वत शृंखला के साथ ही राजस्थान की सबसे ऊँची चोटी है। पर्वत की चोटी पर बने इस मंदिर की शांति दिल को छू लेती है। मंदिर की भवन सफेद रंग का है। यह मंदिर भगवान विष्णु के अवतार दत्तात्रेय को समर्पित है। मंदिर से कुछ ही दूरी पर पीतल की घंटी है जो माउंट आबू को देख रहे संतरी का आभास कराती है। गुरु शिखर से नीचे का दृश्य बहुत ही सुंदर दिखाई पड़ता है।

सन्दर्भ

श्रेणी:माउंट आबू
श्रेणी:राजस्थान के पर्वत
श्रेणी:भारत के पर्वत
श्रेणी:अरावली पर्वतमाला
श्रेणी:राजस्थान में हिल स्टेशन
प्रतीत्यसमुत्पाद

प्रतीत्यसमुत्पाद का सिद्धांत कहता है कि कोई भी घटना केवल दूसरी घटनाओं के कारण ही एक जटिल कारण-परिणाम के जाल में विद्यमान होती है। प्राणियों के लिये इसका अर्थ है - कर्म और विपाक (कर्म के परिणाम) के अनुसार अनंत संसार का चक्र। क्योंकि सब कुछ अनित्य और अनात्म (बिना आत्मा के) होता है, कुछ भी सच में विद्यमान नहीं है। हर घटना मूलतः शून्य होती है। परंतु, मानव, जिनके पास ज्ञान की शक्ति है, तृष्णा को, जो दुःख का कारण है, त्यागकर, तृष्णा में नष्ट की हुई शक्ति को ज्ञान और ध्यान में बदलकर, निर्वाण पा सकते है।
द्वादश निदान को बौद्ध दर्शन में भव चक्र कहा गया है। भव चक्र तीनो कालो से संबंधित होता है। इसी का नाम प्रतित्य समुत्पाद है जो बुद्ध धर्म का मौलिक सिद्धांत है। 
प्रतित्य समुत्पाद का अर्थ है किसी वस्तु की प्राप्ति होने पर , समुत्पाद। प्रतित्य समुत्पाद बौद्ध मत का करणवाद है। 
प्रतित्य समुत्पाद बौद्ध दर्शन का सबसे महत्वपूर्ण सिद्धांत है। गौतम 
 बाहरी कड़ियाँ 
 Digital Dictionary of Buddhism
 Kamma & the Ending of Kamma
 Maha-nidana Sutta
 Paticca-samuppada-vibhanga Sutta
 Upanisa Sutta translation by Bhikkhu Thanissaro
 A Translation and Exposition of the Upanisa Sutta by Bhikkhu Bodhi
 A Comprehensive Discourse on Paticcasamuppada by Mahasi Sayadaw
 Notes on Dhamma - A Note on Paticcasamuppāda by Nanavira Thera
 Bhikkhu Thanissaro: The Shape of Suffering: A Study of Dependent Co-arising (PDF-Dokument; 744 kb)

श्रेणी:बौद्ध धर्म
श्रेणी:दर्शन
रैमसे मैकडोनाल्ड

रैमसे मैकडोनाल्ड (12 अक्टूबर 1866 – 9 नवम्बर 1937) यूनाइटेड किंगडम के प्रधानमंत्री थे। 

 जीवन परिचय 
उनके नेतृत्व में इंग्लैंड की लेबर पार्टी पहली बार सत्ता में आई और वे 22 जनवरी, 1924 को इंग्लैंड के पहले लेबर प्रधानमंत्री बने।

सांप्रदायिक अवार्ड
अगस्त 1932 मे अल्पसंख्यकों के प्रतिनिधित्व पर "कम्युनल अवार्ड "    
या "सांप्रदायिक अवार्ड "योजना की घोषणा की।
सांताक्रूज़ (गैलापागोस)

सांताक्रूज़ द्वीप गैलापागोस द्वीप समूह का सबसे अधिक जनसंख्या वाला द्वीप है। द्वीप का नाम स्पेनिश भाषा में पवित्र सलीब (क्रॉस) के नाम पर रखा गया है, अंग्रेजी में इसे ब्रिटिश पोत एचएमएस इंडिफैटिगेबल के नाम पर इंडिफैटिगेबल पुकारते हैं। द्वीप का क्षेत्रफल 986 वर्ग किलोमीटर है (381 वर्ग मील) और इसकी अधिकतम ऊंचाई 864 मीटर (2834 फुट) है। सांताक्रूज़ द्वीप समूह का सबसे अधिक जनसंख्या वाला द्वीप है और द्वीप की अधिकतर जनसंख्या द्वीप के नगर प्यूर्टो अयोरा में निवास करती है। चार्ल्स डार्विन अनुसंधान केन्द्र और गैलापागोस नेशनल पार्क सर्विस के मुख्यालय यहाँ स्थित हैं। चार्ल्स डार्विन अनुसंधान केन्द्र और गैलापागोस नेशनल पार्क सर्विस यहाँ एक कछुआ प्रजनन केंद्र चलाते हैं, जहां नन्हे कछुओं को अंडों से निकलने के बाद पाला जाता है और उन्हें उनके प्राकृतिक निवास स्थान पर छोड़ने के लिए तैयार किया जाता है। सांताक्रूज़ की उच्चभूमि घनी वनस्पति से आच्छादित हैं और यह स्थान लावा सुरंगों के लिए भी प्रसिद्ध है। यहाँ कछुओं की घनी आबादी पाई जाती है। काला कछुआ लघुनिवेशिका सदाबहार मैंग्रोव जंगलों से घिरी है जिसका प्रयोग समुद्री कछुए, शंकुश (रे) और छोटी हाँगर (शार्क) कभी कभी प्रजनन क्षेत्र के रूप में करते हैं। यहाँ सेरो ड्रैगन, जिसे इसके राजहंस अनूप के लिए जाना जाता है, भी स्थित है, साथ ही यहाँ पगडंडी पर चलते हुए स्थलीय गोह को चारा ढूंढते हुए देखा जा सकता है।
 पर्यटक स्थल 
250px|right|thumb|प्यूर्टो अयोरा में चार्ल्स डार्विन अनुसंधान केन्द्र 
 चार्ल्स डार्विन अनुसंधान केन्द्र 
 गैलापागोस राष्ट्रीय उद्यान सेवा का मुख्यालय
 लावा सुरंग
 विशाल कछुआ संरक्षण स्थल
 ब्लैक टरटल कोव 
 सेरो ड्रैगन
 टोर्टुगा खाड़ी
 लोस जेमलोस

 बाहरी कड़ियां 

 सन्दर्भ
सांता फे (गैलापागोस)

250px|thumb|सांता फे के कैक्टससांता फे द्वीप जिसे बैरिंगटन द्वीप भी कहा जाता है, 24 वर्ग किलोमीटर क्षेत्र का एक छोटा सा द्वीप है जो, सांताक्रूज़ द्वीप के दक्षिण पूर्व में और गैलापागोस द्वीपसमूह के केंद्र में स्थित है। इसका नाम स्पेन के एक शहर के नाम पर रखा गया है। भौगौलिक रूप से यह द्वीप समूह के सबसे पुराने द्वीपों मे से एक है, यहाँ 40 लाख वर्ष पुरानी ज्वालामुखी चट्टानें भी पाई गयी हैं। द्वीप की वनस्पति की विशेषता विशाल ओपंशिया कैक्टस की सबसे बड़ी प्रजाति का एक घना जंगल है।
सांता फे द्वीप दो स्थानीय प्रजातियों: बैरिंगटन स्थलीय गोह (Conolophus pallidus) और सांता फे चावल चूहा (Aegialomys galapagoensis bauri) का घर है। द्वीप पर जलसिंह बड़ी संख्या में मिलते हैं।

 सन्दर्भ 

 बाहरी कड़ियां 
 Santa Fe Information Galapagosonline.com*
लक्ष्मीनारायण मिश्र

लक्ष्मीनारायण मिश्र, (1903-1987) हिन्दी के प्रसिद्ध नाटककार थे। उन्होंने प्रचुर मात्रा में गद्य तथा पद्य दोनों में ही साहित्य सृजन किया है। मौलिक सृजन से लेकर अनुवाद तक उन्होंने सोद्देश्य लेखन किया है। 

डॉ॰ रामकुमार वर्मा, लक्ष्मीनारायण लाल, उदयशंकर भट्ट, तथा उपेन्द्र नाथ अश्क आधुनिक युग के प्रमुख एकांकीकारों में गिने जाते हैं परन्तु पं0 लक्ष्मीनारायण मिश्र का स्वर इन सबसे अलग रहा है। हिन्दी के एकांकीकारों में उनका अपना एक विशेष स्थान है।

 जीवनी 
लक्ष्मीनारायण मिश्र का जन्म उत्तर प्रदेश के आजमगढ़ जिले के बस्ती क्षेेत्र में हुआ था। उनके नाटक सन् १९३० और सन् १९५० के बीच बहुत लोकप्रिय हुए थे और विद्यालयों, महाविद्यालयों एवं नवसिखुओं द्वारा प्रायः मंचित किये जाते थे।

 परिचय 
मिश्र जी के एकांकी विषयवस्तु की दृष्टि से पौराणिक, ऐतिहासिक, तथा मनोवैज्ञानिक पृष्ठ भूमि लिए हुए हैं। उनके एकांकियों में पात्र कम संख्या में रहते हैं। वे उनका चरित्रांकन इस प्रकार करते हैं कि वे लेखक के मानसपुत्र न लग कर जीते-जागते और अपने निजी जीवन को जीते हुए लगते हैं। मिश्र जी की सम्वादयोजना सार्थक, आकर्षक, सरल, संक्षिप्त, मर्मस्पर्शी तथा नाटकीय गुणों से परिपूर्ण होती है। जिसमें तार्किकता और वाग्विदग्धता तो देखते ही बनती है, उदाहरण के लिए ‘‘बलहीन’’ का सम्वाद देखें-

देवकुमार- तब तुमने स्त्री से विवाह किया है?

रजनी- संसार में धोखा बहुत होता है।

देवकुमार किसने रख दिया तुम्हारा नाम?

देवकुमारी रखा होता तो भ्रम में न पड़ती।

पं0 लक्ष्मीनारायण मिश्र जी के एकांकी सहज हैं और रंग-मंचीय परम्पराओं की कसौटी पर खरे उतरते हैं। उनकी सफलता इस बात में है कि वे अपने उद्देश्य की पूर्ति उपदेशक बन कर नही अपितु कलाकार के रूप में करते हैं।

डॉ॰ रामचन्द्र महेन्द्र के शब्दों में-
 मिश्र जी का मूल स्रोत यही अतीत भारतीय नाट्यशास्त्र है। उनका यथातथ्यवाद, मनोवैज्ञानिक पृष्ठभूमि और और यथार्थवाद संस्कृत नादकों से ही मिले हैं। वे अन्तरंग में सदैव भारतीय है। उन्होंने भारतीय जीवन दर्शन के अनुरूप परिस्थितियों तथा कर्म व्यापारों का गठन किया है। प्राचीनता से भारतीय संस्कार लेकर नवीनता की चेतना उनमें प्रकट हुई है। फिर, यदि वे पाश्चात्य मनोवैज्ञानिक या विचारकों के समकक्ष आ जाते हैं, तो हमें उनकी यह मौलिकता माननी चाहिए, अनुकरण नही।

 कृतियाँ 
उन्होंने लगभग 25 नाटकों और 100 एकांकियो का सृजन किया है। अशोक वन, प्रलय के मंच पर, कावेरी में कमल, बलहीन, नारी का रंग, स्वर्ग से विप्लव, भगवान मनु आदि उनके प्रख्यात एकांकी संग्रह हैं। उन पर पाश्चात्य नाटककार इन्सन, शा, मैटरलिंक आदि का खासा प्रभाव था। लेकिन फिर भी उनके एकांकियों में भारत की आत्मा बसती थी। 

 नाटक 
 अशोक (१९२६)
 संन्यासी (१९३०)
 राक्षस का मन्दिर (१९३१)
 मुक्तिका रहस्य (१९३२)
 राजयोग और सिन्दूर की होली (१९३३)
 आधी रात (१९३६)
 गरुड़ध्वज (१९४५)
 नारद की वीणा (१९४६)
 वत्सराज और दशाश्वमेध (१९५०)
 वितस्ता की लहरें (१९५३)
 चक्रव्युह (१९५५)
 समाज के स्तम्भ
 गुड़िया का घर

 अन्य रचनाएँ
 अन्तर्जगत् (कविता संग्रह,१९२४)
 अशोक वन (एकांकी संग्रह,१९५०)

संदर्भ

 बाहरी कड़ियाँ 
साहित्य : पंडित लक्ष्मीनारायण मिश्र की भारतीयता
bharatdiscovery.org में पंडित लक्ष्मीनारायण

श्रेणी:हिन्दी नाटककार
श्रेणी:हिन्दी साहित्यकार
श्रेणी:1903 में जन्मे लोग
श्रेणी:१९८७ में निधन
श्रेणी:उत्तर प्रदेश के लोग
बौद्ध संगीति

महात्मा बुद्ध के परिनिर्वाण के अल्प समय के पश्चात से ही उनके उपदेशों को संगृहीत करने, उनका पाठ (वाचन) करने आदि के उद्देश्य से संगीति (सम्मेलन) की प्रथा चल पड़ी। इन्हें धम्म संगीति (धर्म संगीति) कहा जाता है। संगीति का अर्थ है 'साथ-साथ गाना'।
thumb|प्रथम बौद्ध संगीति
इन संगीतियों की संख्या एवं सूची, अलग-अलग सम्प्रदायों (और कभी-कभी एक ही सम्प्रदाय के भीतर ही) द्वारा अलग-अलग बतायी जाती है। एक मान्यता के अनुसार बौद्ध संगीति निम्नलिखित हैं-

+ बौद्ध संगीति के ऐतिहासिक स्थल संगीति  स्थान  वर्ष प्रथम बौद्ध  राजगृह में  483 ईसा पूर्व द्वित्तीय बौद्ध  वैशाली  383 ईसा पूर्व तृतीय बौद्ध  पाटलिपुत्र  251 ईसा पूर्व चतुर्थ बौद्ध  कुण्डलवन (कश्मीर)  प्रथम शताब्दी पांचवी बौद्ध  उज्जैन  172 ईस्वी 

 परिचय 
बौद्ध परंपरा के अनुसार परिनिर्वाण के अनंतर ही राजगृह में प्रथम संगीति हुई थी और इस अवसर पर विनय और धर्म का संग्रह किया गया था। इस संगीति की ऐतिहासिकता पर इतिहासकारों में प्रचुर विवाद रहा है किंतु इस विषय की खोज की वर्तमान अवस्था को इस संगीति की ऐतिहासिकता अनुकूल कहना होगा, तथापि यह संदिग्ध रहता है कि इस अवसर पर कौन कौन से संदर्भ संगृहीत हुए।

दूसरी संगीति परिनिर्वाण सौ वर्ष पश्चात् वैशाली में हुई। महावंस के अनुसार उस समय मगध का राजा कालाशोक था। इस समय सद्धर्म अवंती से वैशाली और मथुरा से कौशांबी तक फैला हुआ था। संगीति वैशाली के भिक्षुओं के द्वारा प्रचारित १० वस्तुओं के निर्णय के लिए हुई थी। ये १० वस्तुएँ इस प्रकार थीं :
 शृंगि-लवण-कल्प, द्वि अंगुल-कल्प, ग्रामांतरकल्प, आवास-कल्प, अनुमत-कल्प, आचीर्ण-कलप, अमंथित-कल्प, जलोगीपान-कल्प, अदशक-कल्प, जातरूप-रजत-कल्प। 

इन कल्पों को वज्जिपुत्तक भिक्षु विहित मानते थे और उन्होंने आयुष्मान् यश के विरोध का तिरस्कार किया। इसपर यश के प्रयत्न से वैशाली में ७०० पूर्वी और पश्चिमी भिक्षुओं की संगीति हुई जिसमें दसों वस्तुओं को विनयविरुद्ध ठहराया गया। दीपवंस के अनुसार वज्जिपुत्तकों ने इस निर्णय को स्वीकार न कर स्थविर अर्हंतों के बिना एक अन्य 'महासंगीति' की, यद्यपि यह स्मरणीय है कि इस प्रकार का विवरण किसी विनय में उपलब्ध नहीं होता। कदाचित् दूसरी संगीति के अनंतर किसी समय महासांघिकों का विकास एवं संघभेद का प्रादुर्भाव मानना चाहिए।

दूसरी संगीति से अशोक तक के अंतराल में १८ विभिन्न बौद्ध संप्रदायों का आविर्भाव बताया गया है। इन संप्रदायों के आविर्भाव का क्रम सांप्रदायिक परंपराओं में भिन्न भिन्न रूप से दिया गया है। उदाहरण के लिए दीपवंस के अनुसार पहले महासांधिक पृथक् हुए। उनसे कालांतर में एकब्बोहारिक और गोकुलिक, गोकुलिकों से पंजत्तिवादी, बाहुलिक और चेतियवादी। दूसरी ओर थेरवादियों से महिंसासक और वज्जिपुत्तक निकले। वज्जिपुत्तकों से धम्मुत्तरिय, भद्दयातिक, छन्नगरिक, एवं संमितीय, तथा महिंसासकों से धम्मगुत्तिक, एवं सब्बत्थिवादी, सब्बत्थिवादियों से कस्सपिक, उनसे संकंतिक और संकंतिकों से सुत्तवादी। यह विवरण थेरवादियों की दृष्टि से है।

सन्दर्भ

 बाहरी कड़ियाँ 
 Buddhist Councils - Venerable Dr. Rewata Dhamma

श्रेणी:बौद्ध धर्म
श्रेणी:इतिहास
अक्षय पात्र फाउण्डेशन

अक्षय पात्र फाउण्डेशन, भारत की एक अशासकीय संस्था है जो देश के 12 राज्यों में 14702 स्कूलों में लगभग 17 लाख स्कूली छात्रों को निःशुल्क भोजन उपलब्ध कराती है। इस संस्था का नाम दिसम्बर, २००९ में लिम्का बुक ऑफ रिकॉर्ड्स में अंकित किया गया है तथा सामाजिक क्षेत्र में उल्लेखनीय योगदान के लिए उसे सीएनबीसी ने सम्मानित किया है।

 संस्थापना एवं उद्देश्य 
वर्ष 2000 में इस संस्था का गठन कर्नाटक के ग्रामीण क्षेत्रों के गरीब बच्चों की मदद करने के लिए किया गया था और धीरे-धीरे राज्य सरकार तथा कॉरपोरेट जगत की मदद मिलने से संस्था ने 7 राज्यों में अपनी विशिष्ट पहचान बना ली है। इस संस्था का मकसद यही है कि देश में कोई भी गरीब बच्चा भूख की वजह से अपनी पढाई नहीं छोडे और इसी लक्ष्य को ध्यान में रखकर उन्होंने दूरदराज के ग्रामीण क्षेत्रों को ही प्राथमिकता दी है। फिलहाल यह संस्था कर्नाटक, उत्तरप्रदेश, राजस्थान, उडीसा, गुजरात, आंध्रप्रदेश, छत्तीसगढ में ग्रामीण क्षेत्रों के स्कूलों को भोजन उपलब्ध करा रही है।

गुजरात में 1 लाख 50 हजार, राजस्थान में 1 लाख 30 हजार, बेंगलूरू में 2 लाख 30 हजार, हुबली में 1 लाख 81 हजार विद्यार्थी व बेंगलूरू 3 हजार गर्भवती महिलाएं भी इस कार्यक्रम से लाभांवित हो रहे हैं। प्रति विद्यार्थी भोजन की लागत 5 रूपए में से 3 रूपए सरकार वहन कर रही है और शेष राशि बेंगलूरू स्थित इस्कॉन मंदिर में प्राप्त दान के अलावा उद्यमियों व स्वयंसेवी संस्थाओं के सहयोग से वर्ष में औसतन 235 दिन यह कार्यक्रम संचालित हो रहा है।

 बाहरी कड़ियाँ 
 Official Website
 https://web.archive.org/web/20190419072321/https://www.iskconbangalore.org/akshayapatra
 https://web.archive.org/web/20091215104446/http://paniit2009.org/program/speakers/madhu-pandit-das
 https://web.archive.org/web/20100305155702/http://www.bbc.co.uk/worldservice/programmes/outlook/news/story/2007/07/070718_das_india.shtml
 https://web.archive.org/web/20100107070317/http://jivahimsa.com/2009/04/24/visit-to-akshaya-patra/

श्रेणी:अशासकीय संस्था
श्रेणी:गांधी शांति पुरस्कार प्राप्तकर्ता
खर्राटे

जब सोते हुए व्यक्ति के नाक से अपेक्षाकृत तेज आवाज निकलती है तो इसे खर्राटे लेना (snoring) कहते हैं। इसे 'ओब्स्टृक्टिव स्लीप अप्निया' कहा जाता है; अर्थात नींद में आपकी साँस में अवरोध उत्पन्न होता है।

 कारण 
इसके कारणो में नाक से लेकर श्वांश नली तक कोई भी कारण हो सकता है। छोटी गरदन, मोटापा इसके अन्य कारणो में सम्मिलित है। 

 चिकित्सा 
खर्राटे भी कई प्रकार के होते हैं . कुछ लोगों की तो श्वांश नींद में पूरी तरह से अवरुध हो जाती है। यह एक गंभीर अवस्था है और लंबे समय में यह आपके हृदय और मस्तिस्क पर बुरा प्रभाव डालती है। इस अवस्था में नींद पूरी नहीं होती और व्यक्ति को दिन में भी थकान लगती रहती है इसके कारणों की जाँच करने के लिए स्लीप लैब जाना पड़ता है जोकि सभी बड़े शहरों में उपलब्ध हैं . इसमे आपको एक यंत्र से जोड़ दिया जाता है जो नींद में आपकी गतिविधियों को संकलित करता है। इसका विश्लेषण करके आपको उचित उपचार बताया जाता है जोकि वजन कम करने, नींद के दौरान एक मशीन का उपयोग करने से, ऑपरेशन तक हो सकता है। 

 बाहरी कड़ियाँ 
 8.12.09कई बीमारियों को न्यौता दे सकते है आपके खर्राटे 
 खर्राटे कुछ सावधानियां
 क्या खर्राटे स्वास्थ्य के लिए फायदेमंद हैं? (वेबदुनिया)
 American Academy of Sleep Medicine information on snoring
 American Sleep Apnea Association
 Snoring treatment slashes heart-attack rates
 Snoring from EntNet.org
 Snoring: Self-assessment from Centre for Snoring and Sleep Disorders
 "An escape from snoring hell", Irish Independent, August 9, 2007
 Snoring from MedlinePlus
 WebMD snoring overview
 

श्रेणी:रोग
कर्मचारी चयन आयोग

कर्मचारी चयन आयोग (Staff Selection Commission) का कार्य भारत सरकार के मंत्रालयों/विभागों, संबद्ध और अधीनस्‍थ कार्यालयों और सीएजी एवं महालेखाकारों के कार्यालयों में गैर तकनीकीय समूह 'ग' और 'ख' के अराजपत्रित पदों में भर्ती करना है। आयोग नीतियां तैयार करने, के लिए उत्तरदायी है जिसमें परीक्षाओं की एवं अन्‍य प्रक्रियाओं की योजना बनाना शामिल है ताकि परीक्षाओं और चयन परीक्षणों को सुव्‍यवस्थित रूप से चलाया जा सके। इसे पहले "अधीनस्‍थ सेवा आयोग" (Subordinate Services Commission) कहते थे। इसका पुन: नामकरण 1977 में 'कर्मचारी चयन आयोग' के रूप में हुआ। 

कर्मचारी चयन आयोग कार्मिक,लोक शिकायत तथा पेंशन मंत्रालय , भारत सरकार से संबद्ध एक संस्था है । इसके लिए समय-समय पर आयोग द्वारा एसएससी भर्ती परीक्षायें आयोजित की जातीं हैं। आयोग में एक अध्यक्ष, दो सदस्य और एक सचिव होते हैं। आयोग की अध्यक्षता अध्यक्ष द्वारा की जाती है। आयोग का मुख्यालय नई दिल्ली में स्थित है ।

कर्मचारी चयन आयोग को विभागीय परीक्षा आयोजित करने का भी काम सौंपा गया  है , जो निम्न है-
ग्रेड ‘ग’ आशुलिपिक सीमित विभागीय प्रतियोगी परीक्षा
‘यूडी’ ग्रेड सिमित विभागीय परीक्षा
लिपिक ग्रेड (केवल समूह ‘घ’ के स्टाफ के लिए) परीक्षा
एसएससी जूनियर इंजीनियर (एसएससी जेई)
एसएससी मल्टीटास्किंग स्टाफ (एसएससी एमटीएस)
एसएससी जनरल ड्यूटी कांस्टेबल (एसएससी जीडी)
एसएससी जूनियर हिंदी अनुवादक (एसएससी जेएचटी)
एसएससी संयुक्त स्नातक स्तर (एसएससी सीजीएल)
एसएससी आशुलिपिक सी एवं डी (एसएससी आशुलिपिक)
एसएससी केंद्रीय पुलिस संगठन और एसआई (एसएससी सीपीओ)
एसएससी संयुक्त उच्चतर माध्यमिक स्तर (एसएससी सीएचएसएल)

एसएससी परीक्षा
एसएससी (संयुक्त स्नातक स्तरीय) परीक्षा प्रक्रिया चार चरणों में होती है। टीयर I और टीयर II में कंप्यूटर आधारित ऑनलाइन परीक्षा ली जाती है, जिसमे वस्तुनिष्ठ प्रश्न पूंछे जाते हैं  जबकि टीयर III जिसमे पहले व्यक्तित्व परीक्षा(साक्षात्कार) होती थी वहीं अब (1 जनवरी 2016 से) साक्षात्कार के स्थान पर पेन एवम् पेपर आधारित वर्णात्मक प्रश्न पूंछे जाते हैं। टीयर IV अर्थात चौथे चरण में कौशल परीक्षा/ कंप्यूटर प्रवीणता परीक्षा (जहां लागू हो)/और दस्तावेजों के सत्यापन होता है। इसके बाद आयोग द्वारा प्रत्येक श्रेणी के पद के लिए अखिल भारतीय मेधा सूची जारी किया जाता  है  जिसमें उन उम्मीदवारों के नाम होते हैं जो वर्णनात्मक/ऑनलाइन परीक्षा सफल हुए हो।

इन्हें भी देखें
संघ लोक सेवा आयोग (पब्लिक सर्विस कमीशन)

 बाहरी कड़ियाँ 
 कर्मचारी चयन आयोग का जालघर
 कर्मचारी चयन आयोग नई ऊंचाइयों पर
 कर्मचारी चयन आयोग पोर्टल क्षेत्रीय नेटवर्क

श्रेणी:भारत सरकार
बूंद

thumb|200px|नल से गिरती जल की बूँदें
बूँद किसी द्रव्य की थोड़ी सी मात्रा को कहते हैं, जो मुक्त सतहों से रक्षित रहती है।

 सन्दर्भ 

बाहरी कड़ियाँ

 Liquid Sculpture - pictures of drops
 Liquid Art - Galleries of fine art droplet photography
 Tvw Gallery of Drops - pictures of drops
 (Greatly varying) calculation of water waste from dripping tap: , 

श्रेणी:Liquids
बाल्ट्रा (गैलापागोस)

बाल्ट्रा द्वीप को दक्षिणी सेयमोर के नाम से भी जाना जाता है। बाल्ट्रा गैलापागोस द्वीपसमूह के केन्द्र के निकट स्थित एक छोटा सा सपाट द्वीप है। इसकी रचना भू उत्थान के द्वारा हुई है। यह द्वीप बहुत ही शुष्क है और वनस्पतियों में खारे पानी की झाड़ियाँ, काँटेदार नाशपाती कैक्टस और पैलो सेंटो पेड़ों के शामिल है। 
1940 के दशक मे वैज्ञानिकों ने एक प्रयोग तौर पर 70 बाल्ट्रा स्थलीय गोहों को पड़ोसी उत्तर सेयमोर द्वीप पर ले जाने का फैसला किया था। इस कदम के अप्रत्याशित परिणाम निकले और द्वितीय विश्व के दौरान बाल्ट्रा पर हुये सेना के कब्जे के बाद द्वीप के मूल गोह विलुप्त हो गये। 1980 के दशक के दौरान चलाई गयी एक प्रजनन और पुनर्निवेशन परियोजना के अंतर्गत उत्तर सेयमोर से गोहों को चार्ल्स डार्विन अनुसंधान केन्द्र लाया गया और 1990 के दशक में स्थलीय गोहों को पुनः बाल्ट्रा में छोड़ा गया। 1997 में वैज्ञानिकों की गणना के अनुसार द्वीप पर स्थलीय गोहों की कुल संख्या 97 थी, जिनमें से 13 इसी द्वीप पर पैदा हुई थीं। 
right|thumb
 हवाई अड्डा 

सन 986 तक पूरे गैलापागोस द्वीपसमूह में सिर्फ बाल्ट्रा हवाई अड्डा ही सेवारत था, अब एक दूसरा हवाई अड्डा सैन क्रिस्टोबाल द्वीप पर भी शुरु हो गया है, हालाँकि, गैलापागोस जाने वाले निजी विमानों को अनिवार्य रूप से बाल्ट्रा हवाई अड्डे को प्रयोग करना पड़ता है क्योंकि यहाँ पर रात में भी उड़ान भरने की सुविधा उपलब्ध है। बाल्ट्रा आने के बाद सभी आगंतुकों को तुरंत बस के द्वारा द्वीप की दो गोदियों मे से किसी एक को भेजा जाता है। पहली गोदी एक छोटी सी खाड़ी में स्थित है जहाँ नावें यात्रियों का इंतजार करती हैं। दूसरी गोदी एक नौका गोदी है जो बाल्ट्रा द्वीप को सांताक्रूज़ द्वीप से जोड़ती है। 2007 और 2008 में बाल्ट्रा हवाई अड्डे का अतिरिक्त रेस्तराओं और दुकानों को शामिल करने और एक बेहतर आगंतुक क्षेत्र विकसित करने के उद्देश्य से पुनर्निर्माण किया गया है।

 सन्दर्भ 

श्रेणी:गैलापागोस द्वीप
श्रेणी:इक्वाडोर के द्वीप
एस्पानॉला (गैलापागोस)

thumb|right|300px|गार्डनर खाड़ीएस्पानॉला द्वीप का यह नाम स्पेन के सम्मान में रखा गया था। इसको विस्काउंट सैमुएल हुड के नाम पर हुड नाम से भी जाना जाता है। इसका क्षेत्रफल 60 वर्ग किलोमीटर (23 वर्ग मील) और अधिकतम ऊंचाई 206 मीटर (676 फुट) है।

एस्पानॉला गैलापागोस द्वीपसमूह का सबसे पुराना द्वीप है जो लगभग 35 लाख वर्ष पुराना है और समूह के सबसे दक्षिण में स्थित है। इस द्वीप के दूरस्थ स्थानों में स्थानीय वनस्पति प्रचुर संख्या में पाई जाती है। अन्य द्वीपों से अलग होने के कारण एस्पानॉला पर वन्यजीव द्वीप के पर्यावरण और प्राकृतिक संसाधनों के अनुसार अनुकूलित हो गये हैं। एस्पानॉला के समुद्री गोह ही द्वीपसमूह के ऐसे गोह हैं जो प्रजननकाल के दौरान अपने शरीर का रंग परिवर्तित कर सकते हैं।

एस्पानॉला पर दो आगंतुक क्षेत्र हैं। गार्डनर खाड़ी और पुंटा सुआरेज़। जहाँ गार्डनर खाड़ी एक बेहतरीन समुद्रतट है जहाँ पर्यटक तैराकी कर सकते हैं वहीं पुंटा सुआरेज़ में विभिन्न वन्य जीव जैसे लहरदार एल्बाट्रॉस, समुद्री गोह, एस्पानॉला लावा छिपकली, हुड मॉकिंगबर्ड, अबाबील-पुच्छ गल, नीले और लाल पैरों वाले बूबी पक्षी, नाज़्का बूबी पक्षी, गैलापागोस बाज़ आदि देखे जा सकते हैं।

 सन्दर्भ 

श्रेणी:गैलापागोस द्वीप
श्रेणी:दक्षिण अमेरिका का भूगोल
डार्विन (गैलापागोस)

thumb|डार्विन की मेहराबगैलापागोस द्वीपसमूह के द्वीप डार्विन (कुलपैपर) द्वीप का नाम चार्ल्स डार्विन के नाम पर रखा गया है। द्वीप का क्षेत्रफल 1.1 वर्ग किलोमीटर (0.4 वर्ग मील) का अधिकतम ऊंचाई 168 मीटर (551 फुट) है। द्वीप पर कोई शुष्क स्थान मौजूद नहीं है पर समुद्री जीवों की यहाँ भरमार है। यहाँ फर सील, फ्रिगेट, समुद्री गोह, अबाबील-पुच्छ गल, जलसिंह, व्हेल, समुद्री कछुए, लाल टांगों वाले और नाज़्का बूबी पक्षी को देखा जा सकता है।

इन्हें भी देखें
डार्विन का मेहराब
 सन्दर्भ 

श्रेणी:चार्ल्स डार्विन
श्रेणी:गैलापागोस द्वीप
श्रेणी:पर्यटन आकर्षण